גיא חזות

גיא חזות (נולד ב-3 במאי 1971) הוא קצין צה"ל במילואים בדרגת תת-אלוף, המשמש כיום ראש מערך הלמידה המבצעית בזרוע היבשה. קודם לכן שימש נספח צה"ל בסינגפור, מפקד עוצבת אדום, מפקד חטיבת כפיר, מפקד חטיבה 226 ומפקד חטיבת יהודה. חזות התגייס לצה"ל בשנת 1989, והתנדב לחטיבת הצנחנים. לאחר גיבוש ליחידות החטיבתיות התקבל לפלחי"ק צנחנים. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס מונה למפקד מחלקה בגדוד 890. בהמשך שימש מפקד פלוגה בגדוד 890, מיד לאחר שסיים תפקיד של מפקד פלוגה בגדוד חרוב של בית הספר לקצינים של צה"ל. לאחר מכן מונה למפקד פלנ"ט צנחנים בין השנים 1996–1998, והוביל אותה בלחימה בדרום לבנון. בשנת 1997 פיקד על מבצע סחרור מסוכן, במהלכו הרגו לוחמי הפלנ"ט בירי טילי טאו מספר מחבלי חזבאללה. בהמשך שימש סגן מפקד יחידת מגלן, בתקופת דרור וינברג. לאחר מכן מונה למפקד מחזור האימון המתקדם בבא"ח צנחנים. ב-19 במרץ 2002, תקפו שני מחבלים צוות טירונים, אשר זה עתה החל את האימון המתקדם, בשעה שתירגל לינה בשטח חמאם אל-מליח. ממכת האש הראשונה נהרג מפקד הצוות, סגן טל צמח, ונפצעו מספר חיילים. לוחמי הצוות שהקיצו משנתם הרגו את אחד המחבלים. חזות, שהגיע עם כוחות הכוננות, ניהל את הקרב במהלכו נהרג המחבל הנוסף. בשנת 2003 הועלה לדרגת סא"ל ומונה למפקד גדוד 202, והוביל אותו בלחימה כנגד הטרור הפלסטיני באינתיפאדה השנייה. בשנת 2005 לאחר מספר עימותים של כוחות צה"ל, ובכלל זה, חייליו, עם תושבי היישובים ביהודה ושומרון, ובמיוחד בגזרת חטיבת שומרון, האשים את מפקד פיקוד המרכז, יאיר נוה, במהלך כנס בנושא תוכנית ההתנתקות בו נכח גם הרמטכ"ל, משה יעלון, כי אינו מגבה את חייליו אל מול המתיישבים. בשנת 2005 סיים את תפקידו ויצא ללימודים. בשנת 2006 לאחר מלחמת לבנון השנייה מונה לקצין אג"ם של עוצבת הגליל, ושימש בתפקיד עד שנת 2008. לאחר מכן מונה לסגן מפקד חטיבת הצנחנים בין השנים 2008–2010, ושימש בתפקיד בין היתר במהלך מבצע עופרת יצוקה. ב-16 במאי 2010 הועלה לדרגת אל"ם ומונה למפקד חטיבת יהודה, וסיים את תפקידו ב-15 באוגוסט 2012. לאחר מכן היה חניך במכללה לביטחון לאומי במחזור מ' (2013-2012). לאחר מכן מונה למפקד חטיבה 226, ובמקביל למפקד מגמת מפקדי גדודים בקורס מפקדי פלוגות ומפקדי גדודים בין השנים 2013–2015. ב-30 ביולי 2015 מונה למפקד חטיבת כפיר, ושימש בתפקיד עד 29 במרץ 2017. במהלך תפקידו כמפקד החטיבה, התרחשה פרשת אלאור אזריה שבה היה מעורב בהחלטה להעמיד את אזריה לדין צבאי, ולא משמעתי, בגין הריגת מחבל. בהמשך נמתחה עליו ביקורת, בעקבות שיחה והצעות בלתי-רשמיות למשפחת אזריה. ב-18 במאי 2017 הועלה לדרגת תא"ל וב-24 במאי מונה למפקד עוצבת אדום, ושימש בתפקיד עד 28 במאי 2019. בשנת 2019 מונה לנספח צה"ל בסינגפור. עם פרוץ מלחמת חרבות ברזל מונה חזות לראש מערך הלמידה המבצעית בזרוע היבשה. בכנס באוגוסט 2024 הביע חזות ביקורת על אופן ניהול המלחמה, תהליך קבלת ההחלטות ושיטות הלחימה נגד חמאס ונגד חזבאללה. הוא קרא לכבוש את דרום לבנון, להרוס שם את הכפרים השיעיים ולבנות במקומם רצועת ביטחון חדשה. ערך מורחב – צבא ההיי־טק וצבא הפרשים באוגוסט 2024 יצא לאור ספרו "צבא ההיי־טק וצבא הפרשים - כיצד ויתרה ישראל על צבא היבשה", בהוצאת מערכות ומודן. בספרו טוען חזות שהן הדרג המדיני והן הדרג הצבאי קיצצו לאורך השנים בכוחות היבשה ופגעו בכשירותם המבצעית. במקום כוח הרתעה יבשתי העדיפו מנהיגי המדינה והצבא לבנות מערך צבאי עתיר טכנולוגיה המבוסס בעיקר על חיל האוויר ויחידות מודיעין צבאי. הספר נכתב לפני מתקפת שבעה באוקטובר, אך חזות הוסיף לו אפילוג ובו הוא מתאר, מנקודת מבטו, את שלושת ימי הלחימה הראשונים של מלחמת חרבות ברזל, את ההתאוששות המהירה של כוחות צה"ל ואת מהלכי המלחמה בחודשיה הראשונים. חזות מתגורר בנגבה, נשוי לשירלי ואב לארבעה. בעל תואר ראשון במנהל עסקים מאוניברסיטת בן-גוריון בנגב, ותואר שני בלימודי צבא וביטחון מאוניברסיטת חיפה. מדיה וקבצים בנושא גיא חזות בוויקישיתוף אביחי בקר, בניגוד לאווירת הנכאים הציבורית, הארץ, 13 במרץ 1998, כפי שהועלה באתר פרש אמיר בוחבוט, דיווח מיוחד מעזה: אין דשדוש - יש לחימה ברצועה, באתר nrg‏, 14 בינואר 2009 המג"ד לאלוף: "הפקרת אותנו מול המתנחלים", באתר ynet, 29 במרץ 2005 פלורית שויחט, אתר צה"ל, מפקדים חדשים לחטמ"ר יהודה והבקעה, באתר צה"ל (דרך ארכיון האינטרנט), 20 באוגוסט 2012 רונן ברגמן, שם הקוד: אלמנת קש ידיעות אחרונות מוסף יום העצמאות, 26 באפריל 2004, כפי שהועלה באתר פרש שי לוי, ‏הקצין שלא דופק חשבון: הכירו את מח"ט כפיר החדש, באתר ‏מאקו‏, 22 באוקטובר 2014 אמיר בוחבוט‏, חברון: הטרור הפלסטיני בירידה. והטרור היהודי?, באתר וואלה, 6 בינואר 2012 מפקד חדש לחטיבת כפיר: אל"ם גיא חזות, באתר צה"ל (דרך ארכיון האינטרנט), 30 ביולי 2015 תא"ל גיא חזות נושא דברים לצוערי בה"ד 1, סרטון באתר יוטיוב (אורך: 24:48) עמוס הראל, קצין בכיר מסביר: כך הכין צה"ל את הקרקע לכישלון ב–7 באוקטובר, באתר הארץ, 1 באוגוסט 2024 אמנון לורד, קריאת מלחמה: תא"ל (מיל') גיא חזות חושף בספר חדש את היקף השאננות וה"מבסוטיזם" לפני 7 באוקטובר, באתר ישראל היום, 8 באוגוסט 2024 אפרים לפיד, אומץ לבקר בימים של מלחמה – זו חזות הכל, ביקורת על הספר "צבא ההיי־טק וצבא הפרשים - כיצד ויתרה ישראל על צבא היבשה", ‏ IsraelDefense, ‏ 15 באוגוסט 2024 גל פרל, "הסכנה בקיומם של שני צבאות: האחד מתקדם וחדשני; השני, ביבשה, אפור ולא רלוונטי לשדה הקרב" – סקירת ספרו של תא"ל (מיל') גיא חזות, בין הקטבים, ‏ 19 באוגוסט 2024 מכתביו הפתרון להעלאת כשירות מערך המילואים - פיצולו, מערכות 451, 2013 לנצח ולהישאר בני אדם-להביס את הטרור, אבל לא בכל מחיר, מערכות 399, פברואר 2005, עמודים 16–19 נשמור על חירותנו, באתר ישראל היום, 23 בנובמבר 2016 חומה תודעתית: בין "שומר החומות" ו"חומת מגן", מערכות 493, מאי 2022, עמ' 36–41 אמנון לורד, קריאת מלחמה: תא"ל (מיל') גיא חזות חושף בספר חדש את היקף השאננות וה"מבסוטיזם" לפני 7 באוקטובר, באתר ישראל היום, 8 באוגוסט 2024 צבא ההיי־טק וצבא הפרשים - כיצד ויתרה ישראל על צבא היבשה, הוצאת משרד הביטחון, 2024 שי לוי, ‏הקצין שלא דופק חשבון: הכירו את מח"ט כפיר החדש, באתר ‏מאקו‏, 22 באוקטובר 2014 סיפור חייו של דרור וינברג, באתר "יזכור" של משרד הביטחון אביחי בקר, בניגוד לאווירת הנכאים הציבורית, הארץ, 13 במרץ 1998, כפי שהועלה באתר פרש מבצע "סחרור מסוכן", מתוך האתר הרשמי של פלוגת עורב צנחנים חן קוטס-בר, המח"טיות, ידיעות אחרונות מוסף חג, ראש השנה תשע"ו, 13 בספטמבר 2015, עמוד 5, כפי שהועלה באתר פרש אמו של ההרוג, סגן טל צמח, חברה בארגון "נשים בשחור", באתר הארץ, 19 במרץ 2002 עמוס הראל, גדעון אלון ויהונתן ליס‏, "ליקויים בהיערכות צה"ל איפשרו הפיגוע בבקעה", באתר וואלה, 20 במרץ 2002 רונן ברגמן, שם הקוד: אלמנת קש ידיעות אחרונות מוסף יום העצמאות, 26 באפריל 2004, כפי שהועלה באתר פרש גל פרל פינקל, האירועים ביצהר לא נולדו אתמול, והצבא נמצא שם לגמרי לבד, באתר זמן ישראל, 23 באוקטובר 2019 המג"ד לאלוף: "הפקרת אותנו מול המתנחלים", באתר ynet, 29 במרץ 2005 אמיר בוחבוט, המ"פ זכה לעידוד מקפלינסקי, באתר nrg‏, 29 במרץ 2005 אמיר בוחבוט, האלוף שמשלם את המחיר, באתר nrg‏, 6 באוקטובר 2006 יהלי סער, הצנחנים של הרצי, באתר במחנה, 26 באוגוסט 2009 יהלי סער, לא עוצרים באדום, במחנה, 16 בדצמבר 2009 אמיר בוחבוט, דיווח מיוחד מעזה: אין דשדוש - יש לחימה ברצועה, באתר nrg‏, 14 בינואר 2009 חיים לוינסון, הקצין שיצא נגד מתנחלי יצהר מונה למפקד חטיבת יהודה, באתר הארץ, 18 במאי 2010 פלורית שויחט, אתר צה"ל, מפקדים חדשים לחטמ"ר יהודה והבקעה, באתר צה"ל (דרך ארכיון האינטרנט), 20 באוגוסט 2012 נעם ויטמן, אתר צה"ל, גדס"ר 3.0: גדודי הסיור משתדרגים כדי לחזק יכולות למלחמה, באתר צה"ל (דרך ארכיון האינטרנט), 21 בינואר 2014 גילי קופר, איך מג"ד נולד?, באתר צה"ל (דרך ארכיון האינטרנט), 7 ביולי 2015 מפקד חדש לחטיבת כפיר: אל"ם גיא חזות, באתר צה"ל (דרך ארכיון האינטרנט), 30 ביולי 2015 יואב זיתון, השיחה נחשפה: המח"ט הציע לאביו של אזריה עסקה לסיוע משפטי, באתר ynet, 11 בינואר 2017 מתן צורי, "אבא של אלאור לא רצה לעזור לו, אלא לבזות אותי", באתר ynet, 24 במאי 2017 יואב זיתון, בכיר בצה"ל: "הפכנו לילד הכאפות של המזרח התיכון; התחקיר בצבא פשט רגל" | צפו, באתר ynet, 23 באוגוסט 2024 אמנון לורד, קריאת מלחמה: תא"ל (מיל') גיא חזות חושף בספר חדש את היקף השאננות וה"מבסוטיזם" לפני 7 באוקטובר, באתר ישראל היום, 8 באוגוסט 2024